Държавен вестник, бр. 19, 2022 г., стр. 13

БРОЙ  19	
Д Ъ Р Ж А В Е Н  В Е С Т Н И К 	
СТР.  13  
10. име и подпис на председателя на Па­
тентното ведомство или на оправомощен от 
него заместник-председател.
Раздел VI
Особени случаи в производствата по жалби 
и искания
Чл. 23. (1) В производствата по жалби за­
явителят може да подаде искане за оттегляне 
или разделяне на заявката, за ограничаване 
или за промени в термините на списъка на 
стоките или услугите є, а в производствата 
по исканията притежателят може да подаде 
искане за вписване на отказ от право върху 
марката за всички или за част от стоките или 
услугите, или за разделяне на регистрацията.
(2) Исканията по ал. 1 може да се подадат 
като ясно обособена част от кореспонденцията 
по спора или като отделни искания.
(3) За подаване на исканията по ал. 1 се 
изисква изрично пълномощно, когато дейст­
вието се извършва чрез пълномощник или 
обединение. Изрично пълномощно не е не­
обходимо при промени, които уточняват или 
изясняват термини в списъка на стоките или 
услугите във връзка с указания за нередовно­
сти, дадени при проверката по чл. 46, ал. 2 
от ЗМГО или при разглеждане на жалбата.
(4) При искане за разделяне, частичен отказ 
от право, ограничаване или терминологични 
промени в списъка на стоките или услугите 
новата формулировка на термините трябва да 
e безусловна, ясна, точна и да не излиза извън 
обхвата на списъка на стоките или услугите, 
чиято промяна се иска.
(5) Когато искането по ал. 1 е във връзка 
с международна регистрация на марка, то 
се подава до Международното бюро, като в 
производството по спора се представят дока­
зателства за извършването му.
Чл. 24. (1) Исканията за оттегляне на за­
явка се разглеждат по реда на чл. 50, ал. 2 
от ЗМГО.
(2) При оттегляне на заявката производ­
ството по жалбата се прекратява на основание 
чл. 79, ал. 1, т. 1 от ЗМГО.
Чл. 25. (1) Когато в исканията за ограни­
чаване и промени в термините на списъка на 
стоките или услугите на заявката се констати­
рат нередовности, на заявителя се предоставя 
едномесечен срок за отстраняването им.
(2) Когато в срока по ал. 1 нередовностите 
не бъдат отстранени, искането за ограничава­
не или промени в термините на заявката не 
се взема предвид при решаването на спора.
(3) Когато исканията по ал. 1 са редовни, 
съставът по спорове отразява промените в 
Държавния регистър на марките, за което се 
уведомява заявителят.
(4) Когато по жалбите по чл. 69, ал. 1, т. 2 
от ЗМГО се ограничи списъкът на стоките 
или услугите, съставът по спорове може да 
прецени, че след ограничението възникват 
нови основания за отказ по чл. 11 от ЗМГО.
(5) Когато в производството по жалбите 
по чл. 69, ал. 1, т. 3 от ЗМГО заявителят 
поиска ограничаване на списъка на стоките 
или услугите, предмет на спора, се прилага 
чл. 75, ал. 13 от ЗМГО. Ако с ограничението 
отпаднат всички стоки или услуги, предмет на 
спора, до опонента се изпраща уведомление, 
без да му се предоставя срок за становище 
по чл. 75, ал. 13, изр. първо от ЗМГО.
(6) Произнасянето по исканията по ал. 1 
и излагането на мотиви се извършват най-
късно с решението по жалбата или искането.
Чл. 26. (1) Исканията за отказ от право се 
разглеждат по реда на чл. 31 и 34 от ЗМГО.
(2) Когато бъде вписан отказ от право, се 
прилагат чл. 76, ал. 11 и чл. 79, ал. 2 от ЗМГО.
(3) Когато искателят не е дал съгласие за 
вписване на отказа от право, отказът не се 
взема предвид при разглеждане на искането.
Чл. 27. (1) При искане за разделяне, напра­
вено в производството по жалби и искания, 
в отделно обособената заявка, съответно 
регистрация, могат да бъдат само тази част 
от стоките или услугите, които не са предмет 
на спора.
(2) При констатиране на нередовности в 
искането за разделяне се предоставя едноме­
сечен срок за отстраняването им.
(3) Когато в срока по ал. 2 нередовностите 
не бъдат отстранени, искането за разделяне не 
се взема предвид при решаването на спора.
(4) Когато искането по ал. 1 е редовно, на 
заявителя, съответно на притежателя, се изпра­
ща съобщение за извършване на разделянето.
(5) Заявка за регистрация на марка не 
може да бъде разделена, когато с решението 
по жалбите по чл. 69, ал. 1, т. 2 и 3 от ЗМГО 
се постанови връщането є за повторно раз­
глеждане на основанията по чл. 11 от ЗМГО.
(6) Произнасянето по искането по ал. 1 и 
излагането на мотиви се извършва най-късно 
с решението по жалбата или искането.
Чл. 28. (1) При наличие на свързани про­
изводства по смисъла на чл. 74, ал. 1 и 2 
от ЗМГО на всички страни се предоставя 
7-дневен срок, в който могат да се съгласят 
или да възразят срещу обединяването на 
производствата.
(2) Решението на председателя на Патентно­
то ведомство за обединяване на производствата 
се взема без становище на състав по спорове. 
Въз основа на решението за обединяване се 
издава заповед за назначаване на състав по 
спорове, който да разгледа обединените жалби 
или искания в общо производство.
Чл. 29. (1) Когато с влязло в сила решение 
съдът върне преписката с указания за пов­
торно произнасяне по материалния закон или 
за отстраняване на процесуален пропуск, се 
издава повторно решение по спора.
(2) Повторно решение по спора се взема след 
становище на състава, в случай че съгласно 
мотивите на съда е необходимо отстраняване 
на процесуален пропуск или обсъждане на